శ్రీకుమార్ వర్మ

**శ్రీకుమార్ వర్మ** భారతీయ రచయిత, నాటక రచయిత, వార్తాపత్రిక కాలమిస్ట్, కవి. ఇతను *లామెంట్ ఆఫ్ మోహిని* (పెంగ్విన్, 2000), *మారియాస్ రూమ్* (హార్పర్‌కాలిన్స్, 2010), *కిప్లింగ్స్ డాటర్* (ఆంగ్లోఇంక్, 2018) వంటి నవలలు, *డెవిల్స్ గార్డెన్: టేల్స్ ఆఫ్ పప్పుడం* (పఫిన్, 2006), *ది మ్యాజిక్ స్టోర్ ఆఫ్ ను-చమ్-వు* (పఫిన్, 2009), *పళశ్శి రాజా: ది రాయల్ రెబెల్* (మాక్‌మిలన్, 1997) వంటి పిల్లల పుస్తకాలతో ప్రసిద్ధి చెందారు. ఇతని నాటకాల సంకలనాలు *ఫైవ్ & అదర్ ప్లేస్*, *మిడ్‌నైట్ హోటల్ & అదర్ ప్లేస్* (మూడు నాటకాల చొప్పున రెండు సంకలనాలు ఆదిసాకృత్ ద్వారా 2019లో ప్రచురితమయ్యాయి).

## జీవిత విశేషాలు
వర్మ 1955లో తిరువనంతపురంలోని పూజప్పురలో ఉన్న శాటెల్‌మండ్ ప్యాలెస్‌లో జన్మించారు. ఇతని నాలుగేళ్ల వయసులో తల్లిదండ్రులు కేరళ విడిచిపెట్టి మద్రాసులో స్థిరపడ్డారు. గుడ్ షెపర్డ్ కాన్వెంట్, మద్రాస్ క్రిస్టియన్ కాలేజ్ హై స్కూల్ , మద్రాస్ క్రిస్టియన్ కాలేజీలో చదువుకున్నారు. అక్కడే ఆంగ్ల సాహిత్యంలో ఎం.ఏ, ఎం.ఫిల్ పూర్తి చేశారు. భవన్స్‌ కాలేజీలో జర్నలిజం, మాస్ కమ్యూనికేషన్ కోర్సు కూడా చేశారు. పాఠశాల, కళాశాల దశలో నాటకాల్లో పాల్గొన్నారు. ఆల్ ఇండియా రేడియో కోసం కార్యక్రమాలను రూపొందించి పాల్గొన్నారు. బొంబాయిలోని ఇండియన్ ఎక్స్‌ప్రెస్, ఫిల్మ్ ఇండస్ట్రీ జర్నల్ (సినిమా టుడేగా పేరు మార్చబడింది)లో పనిచేశారు. మద్రాసుకు తిరిగి వచ్చాక ట్రైడెంట్ అనే పత్రికకు సంపాదకత్వం వహించి ప్రచురించారు. ఒక ప్రింటింగ్ ప్రెస్, పబ్లిషింగ్, క్రియేటివ్ ట్రైనింగ్ యూనిట్‌తో సంబంధం కలిగి ఉన్నారు. మద్రాస్ క్రిస్టియన్ కాలేజీలో ఇంగ్లీష్ లిటరేచర్, జర్నలిజం బోధించారు. చెన్నై మ్యాథమెటికల్ ఇన్‌స్టిట్యూట్‌లో 13 ఏళ్లపాటు క్రియేటివ్ ఇంగ్లీష్ బోధించారు. రోటరీ క్లబ్ ఆఫ్ మద్రాస్ సౌత్ వెస్ట్‌లో చార్టర్ మెంబర్‌గా, అధ్యక్షుడిగా ఉన్నారు.

ఇతని తల్లి దివంగత కార్తీక తిరునాళ్ ఇందిరా బాయి (1926-2017), ట్రావెన్‌కోర్ రాజకుటుంబ మాతృస్వామ్య సభ్యురాలు. తండ్రి దివంగత కిలిమానూరు కేరళ వర్మ న్యాయవాది, పారిశ్రామికవేత్త, కవి, నవలా రచయిత, అనువాదకుడు. శ్రీకుమార్ వర్మ ట్రావెన్‌కోర్ చివరి రాణి సేతు లక్ష్మీ బాయి మనవడు, చిత్రకారుడు రాజా రవివర్మ మునిమనవడు. మూలం తిరునాళ్ రామ వర్మ, రేవతి తిరునాళ్ బాలగోపాల్ వర్మ తర్వాత ఇతను ట్రావెన్‌కోర్ రాజకుటుంబ సీనియర్ సభ్యుడు.

ఇతను తన భార్య గీతతో కలిసి చెన్నైలో నివసిస్తున్నారు, పూర్తి సమయం రచయితగా కొనసాగుతున్నారు. ఇతనికి వినాయక్ వర్మ, కార్తీక్ వర్మ అనే ఇద్దరు కుమారులు, కోడలు యామిని విజయన్ ఉన్నారు. కళాకారిణి రుక్మిణి వర్మకు ఇతను సోదరుడు (cousin).

## సాహిత్య రచనలు
ఇతని నవలల్లో *లామెంట్ ఆఫ్ మోహిని* (పెంగ్విన్), *మారియాస్ రూమ్* (హార్పర్‌కాలిన్స్), *కిప్లింగ్స్ డాటర్* (ఆంగ్లోఇంక్) ఉన్నాయి. పిల్లల కోసం రాసిన పుస్తకాల్లో *పళశ్శి రాజా: ది రాయల్ రెబెల్* (మాక్‌మిలన్), *డెవిల్స్ గార్డెన్* (పఫిన్), *ది మ్యాజిక్ స్టోర్ ఆఫ్ ను-చమ్-వు* (పఫిన్) ఉన్నాయి. *ది మ్యాజిక్ స్టోర్ ఆఫ్ ను-చమ్-వు*, "మారియాస్ రూమ్" అంధులు, డైస్లెక్సిక్ వారి కోసం డిజిటల్ "టాకింగ్" పుస్తకాలుగా కూడా అందుబాటులో ఉన్నాయి. ఇతని నాటక సేకరణల్లో *ఫైవ్ & అదర్ ప్లేస్*, *మిడ్‌నైట్ హోటల్ & అదర్ ప్లేస్* (మూడు నాటకాల చొప్పున రెండు సంకలనాలు ఆదిసాకృత్ ద్వారా 2019లో ప్రచురితమయ్యాయి) ఉన్నాయి.

ఇతని రెండు అవార్డు గెలుచుకున్న నాటకాలు *ది డార్క్ లార్డ్* (దర్శకత్వం వినోద్ ఆనంద్), *బో ఆఫ్ రాము* (దర్శకత్వం నోషిర్ రత్నాకర్)ను వరుసగా బ్రిటిష్ కౌన్సిల్ (1986), ది మద్రాస్ ప్లేయర్స్ (1993) ప్రదర్శించాయి.
ఇతని నాటకం *ప్లాట్‌ఫామ్* ను జనవరి 2005లో ది మద్రాస్ ప్లేయర్స్ ప్రదర్శించారు (దర్శకత్వం ఎన్. ఎస్. యమున).
ఇతని నాటకం *మిడ్‌నైట్ హోటల్* (మద్రాస్ ప్లేయర్స్) మార్చి, ఏప్రిల్, మే, ఆగస్టు 2009లో చెన్నై, బెంగళూరులో పది ప్రదర్శనలు జరుపుకుంది. వెల్లూరులోని క్రిస్టియన్ మెడికల్ కాలేజీ సామాజిక సేవా కార్యక్రమాల కోసం ఇది 4 మిలియన్ రూపాయలకు పైగా వసూలు చేసింది (దర్శకత్వం మిథ్రాన్ దేవనేషన్).
ఇతని నాటకం *నాథూస్ డ్రీమ్* (బాల విద్యా మందిర్) సెప్టెంబర్ 2010లో మ్యూజికల్‌గా రూపొందించబడింది (దర్శకత్వం నీతా శ్రీకాంత్).
ఇతని రాజకీయ నాటకం *ఫైవ్* నవంబర్ 2010లో చెన్నైలో సప్పర్ థియేటర్‌గా ప్రదర్శించబడింది. తరువాత 2017లో చెన్నైలోని ముత్తా వెంకట సుబ్బారావు ఆడిటోరియంలో ప్రదర్శించారు (దర్శకత్వం అజిత్ చిట్టూరి).
ఇతని నాటకం *కాస్ట్ పార్టీ* మార్చి 2012లో హౌస్‌ఫుల్ ప్రదర్శనలతో ప్రారంభమైంది. దీనిని ది మద్రాస్ ప్లేయర్స్, బోర్డ్‌వాకర్స్ నిర్మించారు, మైఖేల్ ముత్తు దర్శకత్వం వహించారు. ఇతని నాటకం *సిస్టర్స్* (థెస్పియన్ ఎన్) సెప్టెంబర్ 2019లో చెన్నైలోని అలయన్స్ ఫ్రాన్సిస్‌లో ప్రదర్శించబడింది (దర్శకత్వం అజిత్ చిట్టూరి).
ఇతని మొదటి లఘు నాటకం *గంగా ఎట్ రిషికేశ్* ఆగస్టు 2012లో చెన్నైలోని ది హిందూ మెట్రోప్లస్ థియేటర్ ఫెస్ట్‌లో ప్రదర్శించబడింది. దీనిని స్ట్రే ఫ్యాక్టరీ నిర్మించగా, మతివానన్ రాజేంద్రన్, వెంకటేష్ హరినాథన్ దర్శకత్వం వహించారు. ఇతని ఇతర లఘు నాటకాలు "కిచిడీ ఎక్స్‌ప్రెస్", "డిమీనింగ్స్", "ఇంటర్వెన్షన్" అన్నీ చెన్నైలోని అలయన్స్ ఫ్రాన్సిస్‌లో ప్రదర్శించబడ్డాయి.

ది హిందూ, ది న్యూ ఇండియన్ ఎక్స్‌ప్రెస్, ది ఎకనామిక్ టైమ్స్ మద్రాస్ ప్లస్, రిట్జ్ మ్యాగజైన్, ఫిజీ టైమ్స్, చెన్నై టైమ్స్, డెక్కన్ హెరాల్డ్‌లో రెగ్యులర్ కాలమ్‌లు రాశారు. డెక్కన్ హెరాల్డ్ కోసం పుస్తక సమీక్షలు కూడా చేస్తారు.

పోయెట్రీ సొసైటీ ఆఫ్ ఇండియా సంపుటాలు, ఈస్తటికా క్వార్టర్లీ రివ్యూ, పల్స్ బెర్లిన్ మ్యాగజైన్, ఎ హడ్సన్ వ్యూ పొయెట్రీ డైజెస్ట్, వేర్ ది రెయిన్ ఈజ్ బోర్న్: రైటింగ్స్ ఫ్రమ్ కేరళ (పెంగ్విన్), ది పఫిన్ బుక్ ఆఫ్ పొయెట్రీ ఫర్ చిల్డ్రన్, ది పఫిన్ బుక్ ఆఫ్ ఫన్నీ స్టోరీస్, ది టెన్త్ రస: యాన్ ఆంథాలజీ ఆఫ్ ఇండియన్ నాన్సెన్స్ (పెంగ్విన్), ఎ కప్ ఆఫ్ చాయ్ & అదర్ స్టోరీస్ (యునిసన్ పబ్లికేషన్స్), ఫేవరెట్ స్టోరీస్ ఫర్ బాయ్స్ (పఫిన్), బ్రింగ్ డౌన్ ది హౌస్ లైట్స్ (ది మద్రాస్ ప్లేయర్స్), టునైట్: యాన్ ఆంథాలజీ ఆఫ్ వరల్డ్ లవ్ పొయెట్రీ (ది పోయెట్స్ ప్రింటరీ, ఈస్ట్ లండన్, S. ఆఫ్రికా), కేరళ కేరళ, క్వైట్ కాంట్రారీ (రూపా పబ్లికేషన్స్), గెట్ స్మార్ట్: రైటింగ్ స్కిల్స్ (పఫిన్), చికెన్ సూప్ ఫర్ ది ఇండియన్ స్పిరిచువల్ సోల్ (వెస్ట్‌ల్యాండ్), వై వి డోంట్ టాక్ (రూపా), డార్క్ మూన్ రైజింగ్ (పఫిన్), అర్బన్ వాయిస్ 04 (లీడ్‌స్టార్ట్), ఫన్నీ స్టోరీస్ ఫర్ 7-ఇయర్ ఓల్డ్స్ (పఫిన్), ఓన్లీ మెన్ ప్లీజ్ (యునిసన్), ఇండో-ఆస్ట్రేలియన్ ఆంథాలజీ ఆఫ్ కాంటెంపరరీ పొయెట్రీ (ఆథర్స్‌ప్రెస్), ఇండో-ఆస్ట్రేలియన్ ఆంథాలజీ ఆఫ్ షార్ట్ ఫిక్షన్ (ఆథర్స్‌ప్రెస్), మై ఫెయిత్ అండ్ అదర్స్ (సంపాదకులు ఆనంద్ అమలదాస్, పద్మ వి. మెకెర్టిచ్, అన్వర్ సయ్యద్), ఆన్ యువర్ మార్క్స్ (స్పీకింగ్ టైగర్) వంటి అనేక సంకలనాలకు కవిత్వం, కల్పన, నాన్-ఫిక్షన్ రచనలు అందించారు.

ఆక్స్‌ఫర్డ్ యూనివర్శిటీ ప్రెస్ ప్రచురించిన ఆంథాలజీ ఆఫ్ మలయాళం దళిత్ రైటింగ్స్ ఇన్ ట్రాన్స్‌లేషన్ కోసం మలయాళ మూలం నుండి కవిత్వం, కల్పనలను ఆంగ్లంలోకి అనువదించారు.

## పురస్కారాలు, గుర్తింపులు
2015లో ఆంగ్ల రచనలో అత్యుత్తమ ప్రతిభకు గాను ఆర్.కె. నారాయణ్ అవార్డును అందుకున్నారు.

2004 సంవత్సరానికి చార్లెస్ వాలెస్ ఫెలోషిప్ లభించింది. స్కాట్లాండ్‌లోని స్యూనివర్శిటీలో రైటర్-ఇన్-రెసిడెన్స్‌గా ఉన్నారు.

ఇతని తొలి నవల *లామెంట్ ఆఫ్ మోహిని* క్రాస్‌వర్డ్ బుక్ అవార్డు కోసం లాంగ్‌లిస్ట్ చేయబడింది. ఇది ఏషియన్ ఏజ్ టాప్ టెన్ జాబితాలో నిలిచింది.

ఇతని నవల *మారియాస్ రూమ్* ప్రారంభ మ్యాన్ ఏషియన్ లిటరరీ ప్రైజ్ (2007) కోసం లాంగ్‌లిస్ట్ చేయబడింది. ఇది ఇండియా టుడే టాప్ 20 జాబితాలో నిలిచింది.

ఇతని పిల్లల పుస్తకం *ది మ్యాజిక్ స్టోర్ ఆఫ్ ను-చమ్-వు* వోడాఫోన్ క్రాస్‌వర్డ్ బుక్ అవార్డు 2009కి షార్ట్‌లిస్ట్ చేయబడింది.

ఇతని కవిత్వాన్ని ప్రముఖ భరతనాట్యం కళాకారిణి  తన వంశీ, మాన్‌సూన్ నృత్య ప్రదర్శనలకు పాఠ్యంగా ఉపయోగించారు.

ఇతని నాటకం "ది డార్క్ లార్డ్" బ్రిటిష్ కౌన్సిల్ సౌత్ ఇండియా ప్లే రైట్స్ పోటీలో రెండవ బహుమతిని గెలుచుకుంది.

ఇతని నాటకం "బో ఆఫ్ రాము" ది హిందూ ఆల్-ఇండియా ప్లే స్క్రిప్ట్స్ పోటీలో మొదటి బహుమతిని గెలుచుకుంది.

ఇతని నాటకం "డీప్ ఇన్‌సైడ్" (ప్రదర్శన కోసం "మిడ్‌నైట్ హోటల్"గా పేరు మార్చబడింది) మొదటి మెట్రోప్లస్ ప్లే స్క్రిప్ట్స్ పోటీకి లాంగ్‌లిస్ట్ చేయబడింది.

భారతదేశపు పురాతన ఇంగ్లీష్ థియేటర్ గ్రూప్ అయిన ది మద్రాస్ ప్లేయర్స్ 50వ సంవత్సర వేడుకలను ప్రారంభించడానికి ఇతని నాటకం "ప్లాట్‌ఫామ్" ఎంపిక చేయబడింది.

అంతర్జాతీయ రెడ్ క్రాస్ సొసైటీ ఆఫ్ ఇండియా - కాన్ఫ్లిక్ట్ జోన్‌ల నుండి బెస్ట్ రిపోర్టింగ్ కోసం ప్రెస్ ఇన్‌స్టిట్యూట్ ఆఫ్ ఇండియా అవార్డు, ప్రారంభ ది హిందూ ఫిక్షన్ అవార్డు, కరడి టేల్స్, డెక్కన్ హెరాల్డ్ చిన్న కథల పోటీలు, ప్రకృతి ఫౌండేషన్ కవిత్వ పోటీలకు జ్యూరీలో ఉన్నారు.

## ఇవి కూడా చూడండి
* ట్రావెన్‌కోర్ రాజకుటుంబం
* రాజా రవివర్మ

## మూలాలు

## బయటి లింకులు
* ఎ రైటర్స్ వరల్డ్, శ్రీకుమార్ వర్మ హోమ్‌పేజీ
* ది మెట్రోప్లస్ షో ఇంటర్వ్యూ
* దూరదర్శన్ ఇంటర్వ్యూ
* ఎన్‌డిటివి హిందూ ఇంటర్వ్యూ

వర్గం:జీవిస్తున్న ప్రజలు
వర్గం:1955 జననాలు
వర్గం:కేరళ కవులు
వర్గం:భారతీయ నవలా రచయితలు